На основу члана 15. Одлуке о манифестацијама и програмима у области културе од значаја за Град ("Службени лист Града Ниша", број 5/2018-пречишћен текст, 18/2019 и 18/2021), члана 7. Правила о оранизацији и раду сталне манифестације Нишке интернационалне музичке свечаности ''НИМУС'' (''Службени лист Града Ниша'', број 84/2005) и чланова 21. и 37. Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници одржаној \_\_\_\_\_\_2021. године, донела је

**Р Е Ш Е Њ Е**

**o oбразовању Савета манифестације**

**Нишке интернационалне музичке свечаности - "НИМУС"**

**I** Образује се Савет манифестације Нишке интернационалнe музичкe свечаности "НИМУС" (у даљем тексту: Савет манифестације), у следећем саставу:

1. Светозар Везенковић
2. Ана Живановић
3. Милена Станковић
4. Милена Цветковић
5. Стефан Ристић
6. Марта Никодијевић
7. Стефан Пејчић

**II** У свом раду Савет манифестације ће се у свему придржавати одредби из Одлуке о манифестацијама и програмима у области културе од значаја за Град и Правила о организацији и раду сталне манифестације Нишке интернационалне музичке свечаности ''НИМУС''.

**III** Мандат изабраних чланова је две године.

**IV** Доношењем овог решења престаје да важи Решење о образовању Савета манифестације Нишке интернационалне музичке свечаности - "НИМУС" (''Службени лист Града Ниша'', број 57/2017).

**V** Ово решење објавити у ''Службеном листу Града Ниша''.

Број:

У Нишу, 2021. године

**СКУПШТИНА ГРАДА НИША**

Председник

др Бобан Џунић

**OБРАЗЛОЖЕЊЕ**

На основу члана 15. Одлуке о манифестацијама и програмима у области културе од значаја за Град ("Службени лист Града Ниша", број 5/2018 – пречишћен текст, 18/2019 и 18/2021), сталном манифестацијом управља Савет манифестације, који образује Скупштина Града, из реда стручних и јавних радника и познаваоца у области културе.

Чланом 7. Правила о организацији и раду сталне манифестације Нишке интернационалне музичке свечаности - "НИМУС" („Службени лист Града Ниша“, број 84/2005) прописано је да Савет има седам чланова које именује Скупштина Града. Став 3. истог члана прописује да по једног члана Савета НИМУС-а предлажу Нишки симфонијски оркестар и Нишки културни центар. Став 4. истог члана прописује да мандат чланова Савета траје две године.

У складу са Одлуком о манифестацијама и програмима у обаласти културе од значаја за Град и Правилима о организацији и раду сталне манифестације Нишке интернационалне музичке свечаности - "НИМУС", а на основу референци у раду, интересовања и искуства у праћењу одређене области, дати су предлози за чланове Савета као у диспозитиву.

Градска управа за друштвене делатности је израдила Нацрт решења као у диспозитиву и доставља га надлежним органима Града, на разматрање и одлучивање.

вршилац дужности начелника

Градске управе за друштвене делатности

Катарина Митровски